b'\n_START_ARTICLE_\nThomas Robert Malthus\n_START_PARAGRAPH_\nThomas Robert Malthus (Rookery kraj Guildforda, 16. velja\xc4\x8de 1766. - Bath, 23. prosinca 1834.), engleski demograf i politi\xc4\x8dki ekonomist. Ostao je najpoznatiji po svojim pesimisti\xc4\x8dnim ali krajnje utjecajnim pogledima na rast nataliteta.\n_START_SECTION_\n\xc5\xbdivot\n_START_PARAGRAPH_\nThomas Robert Malthus je ro\xc4\x91en u bogatoj obitelji, njegov otac Danijel je bio bliski prijetalj sa filozofom Davidom Humeom i poznanik sa Jean-Jacques Rousseauom. Mladi je Malthus bio podu\xc4\x8davan kod ku\xc4\x87e dok nije oti\xc5\xa1ao na Isusova\xc4\x8dki fakultet, u Cambridgeu 1784. godine. Tamo je u\xc4\x8dio mnoge predmete i dobio nagrade iz engleske deklamacije, Latinskog i Gr\xc4\x8dkog jezika, ali glavni predmet mu je bio matematika. Diplomirao je 1791. i bio je odabran prijateljem Isusova\xc4\x8dkog fakulteta. 1797. postao je anglikanskim pastorom._NEWLINE_Malthus se o\xc5\xbeenio 1804. godine i imao je troje djece sa svojom \xc5\xbeenom. 1805. godine postao je prvi britanski profesor politi\xc4\x8dke ekonomije na East India Company fakultetu blizu Hertforda u Hertfordshireu, sada znanom kao Haileybury. Njegovi studenti su ga oslovljavali kao "Pop" ili "Populacijski" Malthus. 1818. odabran je kao prijatelj Kraljevskog Dru\xc5\xa1tva._NEWLINE_Thomas Robert Malthus se nije dao portretirati do 1833. jer se sramio male deformacije na usni. Tada je to ispravljeno kirur\xc5\xa1ki i Malthusa se od tada smatralo nao\xc4\x8ditim\n_START_SECTION_\nProblemi populacije\n_START_PARAGRAPH_\nJo\xc5\xa1 u samom po\xc4\x8detku 19-tog stolje\xc4\x87a, problem nesrazmjere izme\xc4\x91u rasta ljudske populacije i potreba za proizvodnjom hrane istakao je engleski ekonomist, filozof Maltus (Malthus, Thomas Robert), poznat po \xe2\x80\x9dZakonu\xe2\x80\x9d stanovni\xc5\xa1tva. Taj zakon je proklamirao u \xe2\x80\x9dEseju o principima stanovni\xc5\xa1tva\xe2\x80\x9d. Po njemu, stanovni\xc5\xa1tvo se razmno\xc5\xbeava br\xc5\xbee nego \xc5\xa1to raste proizvodnja hrane. Uzlazni hod razmno\xc5\xbeavanja \xc4\x8dovje\xc4\x8danstva ide slijedom geometrijske progresije (1, 2, 4, 8, 16, 32,...), a proizvodnja hrane linijom aritmeti\xc4\x8dke progresije (1, 2, 3, 4, 5, 6,...), pa su zato ljudi osu\xc4\x91eni na bijedu i siroma\xc5\xa1tvo ukoliko se ne preduzimu mjere ograni\xc4\x8denja porasta stanovni\xc5\xa1tva. Bez tih mjera prirodne neda\xc4\x87e - glad, bolesti, ratovi itd, \xc4\x87e prirodnim putem regulirati odnos izme\xc4\x91u rasta populacije i proizvodnje hrane._NEWLINE_Cijele Malthusov teorije i esej su ustvari plagijat Ortesovog napada na pozitivnu populacijsku teoriju Benjamina Franklina iz 1774. koju je Malthus \'obogatio\' fasadom matemati\xc4\x8dkih formula tzv. \'zakonom geometrijske progresije\'. Malthus u svom eseju obja\xc5\xa1njava kako se mo\xc5\xbee posti\xc4\x87i \'idealna\' ravnote\xc5\xbea izme\xc4\x91u broja stanovnika i koli\xc4\x8dine hrane:_NEWLINE_\'Sva djeca koja se rode iznad broja potrebnog za odr\xc5\xbeavanje broja stanovnika na \xc5\xbeeljenoj razini, neizbje\xc5\xbeno bi morala nestati, osim ako se za njih napravi mjesta smr\xc4\x87u odraslih osoba...To mora biti aktivna politika vlasti...Trebamo potaknuti djelovanje prirode u stvaranju tog mortaliteta umjesto da ga glupo i uzaludno sprje\xc4\x8davamo.A ako se bojimo pre\xc4\x8destih posjeta stra\xc5\xa1nog oblika gladi, trebamo pobunama potaknuti druge oblike prisilnog i prirodnog uni\xc5\xa1tenja. Umjesto preporu\xc4\x8divanja \xc4\x8disto\xc4\x87e siroma\xc5\xa1nima potaknuti suprotne navike. U na\xc5\xa1im gradovima trebamo praviti u\xc5\xbee ulice, nagomilavati vi\xc5\xa1e ljudi u ku\xc4\x87e i izazivati povratak kuge. Na selu trebamo graditi naselja blizu staja\xc4\x87ih voda i osobito poticati u svim mo\xc4\x8dvarnim i nezdravim uvjetima. Ali iznad svega trebamo strogo osu\xc4\x91ivati specifi\xc4\x8dne lijekove protiv haraju\xc4\x87ih bolesti i one dobronamjerne ljude, koji su pak u zabludi, a koji misle da su \xc4\x8dovje\xc4\x8danstvu u\xc4\x8dinili uslugu time \xc5\xa1to su osmislili projekte za potpuno istrebljenje neke odre\xc4\x91ene bolesti\'._NEWLINE_Prema Malthusu, 1823. godine trebalo je biti 2 milijarde ljudi, 1848. 4 milijarde ljudi, 1873. 8 milijardi ljudi, a 1998. godine \xc4\x8dak 256 milijardi ljudi, a hrane bi prema Malthusu 1998. godini bilo samo za 9 milijardi ljudi. Time se njegova teorija pokazala potpuno krivom, jer danas ima 6 milijardi ljudi umjesto vi\xc5\xa1e od 256 milijardi koliko je predvidio Malthus. Prema japanskom istra\xc5\xbeivanju, sada ima dovoljno hrane za 57 milijardi ljudi (bez novih otkri\xc4\x87a i o\xc4\x8dekivanog napretka znanosti), a ne za 9 milijardi koliko je predvidio Malthus. Za 2100. godinu, predvi\xc4\x91a se, da \xc4\x87e biti 10 milijardi ljudi.\n_START_SECTION_\nMalthusov utjecaj\n_START_PARAGRAPH_\nPrije se dr\xc5\xbealo da je velika plodnost ekonomska prednost, jer je pove\xc4\x87avala broj radnika. Maltus je na to gledao druga\xc4\x8dije i uvjerio mnoge ekonomiste da iako plodnost pove\xc4\x87ava ukupni dobitak, smanjuje dobitak po osobi. Malthusu su se divili mnogi drugi poznati ekonomisti kao David Ricardo i Alfred Marshall._NEWLINE_Rani Malthusov obo\xc5\xbeavatelj je bio i britanski premijer William Pitt mla\xc4\x91i. Ranih 1830.-ih Malthusova pisanja su sna\xc5\xbeno utjecala na Whigove reforme koje su odbacile Troyev paternalizam i dovele do Zakona Siromaha 1834. godine._NEWLINE_Brige oko Maltusove teorije su tako\xc4\x91er promovirale nacionalni populacijski Cenzus u Velikoj Britaniji. Vladin du\xc5\xbenosnik John Rickman je dirigirao prvim modernim Cenzusom 1801.\n_START_SECTION_\nMalthus danas\n_START_PARAGRAPH_\nMaltusovo u\xc4\x8denje osporavali su razni socijalni teoreti\xc4\x8dari i ekonomisti i nazvali ga \xe2\x80\x9dMaltusov vu\xc4\x8dji zakon\xe2\x80\x9d, a Maltusa svrstali u grupu \xe2\x80\x9dekonomista pesimista\xe2\x80\x9d._NEWLINE_Makar je Malthusova teorija odavno odba\xc4\x8dena kao pogre\xc5\xa1na, jo\xc5\xa1 uvijek u najrazvijenijim dr\xc5\xbeavama svijeta mnogi smatraju teoriju ispravnom pa se ula\xc5\xbeu milijarde dolara za zaustavljanje rasta stanovni\xc5\xa1tva u Africi, Aziji i Ju\xc5\xbenoj Americi, a humanitarna pomo\xc4\x87 u hrani i lijekovima manja je od donacija kontracepcije i drugih sredstava kontrole ra\xc4\x91anja.'